**LĪGUMS Nr. 8.3/346**

Rēzeknē 2016.gada 10.maijā

**Rēzeknes novada pašvaldība**, turpmāk – Pasūtītājs, no vienas puses, un **sabiedrība ar** **ierobežotu atbildību „Green Būve”**, turpmāk – BŪVDARBU VEICĒJS, no otras puses, abi kopā un katrs atsevišķi turpmāk arī PUSES vai PUSE, pamatojoties uz iepirkuma „Silmalas pirmsskolas izglītības iestādes jumta vienkāršotā atjaunošana”(identifikācijas Nr. RNP 2016/11) rezultātiem, turpmāk – IEPIRKUMS, noslēdz šādu līgumu, turpmāk – LĪGUMS:

***1. Līguma priekšmets***

* 1. Līguma priekšmets ir būvdarbu izpilde būvobjektā „Silmalas pirmsskolas izglītības iestādes jumta vienkāršotā atjaunošana” pēc adreses: Skolas ielā 3, Gorņica, Silmalas pagasts, Rēzeknes novads, turpmāk – OBJEKTS, saskaņā ar būvdarbu apjomu sarakstu un Līgumu.
	2. Pasūtītājs uzdod, un Būvdarbu veicējs apņemas ar savu darbaspēku, darbarīkiem un materiāliem veikt Līguma 1.1.punktā noteiktos būvdarbus pilnā apjomā un termiņā saskaņāar Līguma noteikumiem, piedāvājumu Iepirkumā, tostarp, Būvdarbu veicēja tāmi.
	3. Veicot būvdarbus, Būvdarbu veicējam jāievēro, Latvijas Republikā spēkā esošie būvniecību regulējošie normatīvie akti.
	4. Līguma kopējā summa (līgumcena), kuru Pasūtītājs samaksā Būvdarbu veicējam par Objektā pienācīgi un kvalitatīvi izpildītiem būvdarbiem, noteikta Līguma 2.1.punktā.
	5. Būvdarbu veicējs apņemas veikt būvdarbus termiņos, kas norādīti būvdarbu izpildes grafikā, turpmāk – GRAFIKS.
	6. Būvdarbu izpildes gaitā atbildīgā persona no Būvdarbu veicēja puses.

***2. Līguma kopējā summa un norēķinu kārtība***

* 1. Līguma kopējā summa, turpmāk – LĪGUMCENA, kuru Pasūtītājs samaksā Būvdarbu veicējam par pienācīgi un kvalitatīvi izpildītiem būvdarbiem, ir EUR 25917,57(divdesmit pieci tūkstoši deviņi simti septiņpadsmit *euro*, 57 centi), neieskaitot pievienotās vērtības nodokli, turpmāk – PVN. PVN summa – EUR 5442,69(pieci tūkstoši četri simti četrdesmit divi *euro*, 69 centi) tiek maksāta Pievienotās vērtības nodokļa likuma 142.pantā noteiktajā kārtībā.
	2. Norēķinu kārtība:
		1. avansa maksājums 20% (divdesmit procentu) apmērā no Līgumcenas – EUR 5183,51 (pieci tūkstoši viens simts astoņdesmit trīs *euro*, 51 cents) tiek veikts 10 (desmit) darba dienu laikā pēc Līguma noslēgšanas, saskaņā ar Būvdarbu veicēja izrakstītu rēķinu. PVN – EUR 1088,54(viens tūkstotis astoņdesmit astoņi *euro*, 54 centi) tiek maksāts Pievienotās vērtības nodokļa likuma 142.pantā noteiktajā kārtībā;
		2. galīgais norēķins – atlikusī Līgumcenas daļa EUR 20734,06 (divdesmit tūkstoši septiņi simti trīsdesmit četri *euro*, 06 centi) – tiek veikts 10 (desmit) darba dienu laikā pēc visu būvdarbu pienācīgas pabeigšanas un Objekta pieņemšanas ekspluatācijā, saskaņā ar Būvdarbu veicēja izrakstītu rēķinu. PVN – EUR 4354,15(četri tūkstoši trīs simti piecdesmit četri *euro*, 15 centi) tiek maksāts Pievienotās vērtības nodokļa likuma 142.pantā noteiktajā kārtībā.
	3. Līgumcena ietver visas Būvdarbu veicēja izmaksas, kuras nepieciešamas, lai kvalitatīvi un savlaicīgi paveiktubūvdarbus.
	4. Pasūtītājs visus maksājumus Līguma ietvaros veic *euro* ar pārskaitījumu Būvdarbu veicēja rēķinā norādītā bankas kontā. Par samaksas dienu tiek uzskatīta diena, kad maksājums ir iesniegts Pasūtītāja bankā.

***3. Būvdarbu izpildes termiņš un vispārīgie noteikumi***

3.1. Līgumā paredzēto būvdarbu izpildes termiņš pilnā apjomā, ieskaitot Objekta pieņemšanu ekspluatācijā, ir 2016.gada 16.jūnijā.

* 1. Būvdarbu uzsākšanas termiņš – 2016.gada 16.maijā. Būvdarbu veicējs apņemas pabeigt būvdarbus Grafikā noteiktajā termiņā atbilstoši Latvijas Republikas normatīvajiem aktiem.
	2. Darbu izpildes termiņš var tikt pagarināts pēc Būvdarbu veicēja ierosinājuma, noslēdzot attiecīgo vienošanos, ja iestājas apstākļi, kas kavē būvdarbu veikšanu atbilstoši Grafikam un šo apstākļu rašanos nav vainojams Būvdarbu veicējs.
	3. Ja Būvdarbu veicējs būvdarbus Objektā nebūs pabeidzis līdz 2016.gada 2.jūnijam, tam būs jāsadarbojas ar būvdarbu veicēju, kas uzsāks pirmsskolas izglītības iestādes ēkas fasādes siltināšanas darbus, tostarp: darba zonas atbrīvošana fasādes darbiem, stalažu pārvietošana, materiālu novietnes atbrīvošana un citi neplānotie darbi, kuri ir nepieciešami, lai netraucētu fasādes siltināšanas darbu veicējam.

***4. Būvdarbu veicēja pienākumi un tiesības***

* 1. Būvdarbu veicējs veic būvdarbus pilnā apjomā, atbilstošā kvalitātē un Līgumā notiktajā termiņā.
	2. Visā Līguma izpildes laikā Būvdarbu veicējs nodrošina veicamo būvdarbu vadību ar kvalificētu būvdarbu vadītāju un citiem speciālistiem, kuri nodrošina būvdarbu izpildi Grafikā noteiktajos termiņos atbilstoši normatīvajos aktos noteiktajām kvalitātes prasībām. Būvdarbu vadītāja nomaiņa pieļaujama ar Pasūtītāja piekrišanu tikai gadījumā, ja tiek piedāvāts līdzvērtīgas kvalifikācijas speciālists.
	3. Būvdarbugaitā Būvdarbu veicējsievēro darba drošības tehnikas, elektrodrošības un ugunsdrošības noteikumus un veic apkārtējās vides aizsardzības pasākumus, kas saistīti ar būvdarbiem Objektā, kā arī ievēro Latvijas Republikā spēkā esošos būvnormatīvus.
	4. BūvdarbugaitāBūvdarbu veicējsizmanto kvalificētu darbaspēku.
	5. Pēc būvdarbu pabeigšanas, ne vēlāk kā līdz Objekta nodošanai Pasūtītājam, Būvdarbu veicējs par saviem līdzekļiem atbrīvo būvlaukumu no būvniecības laikā izmantotām iekārtām, inventāra, darbarīkiem un būvgružiem.
	6. Ja būvdarbu laikā tiek bojāti labiekārtojuma elementi (zālāji, krūmi, stādījumi u.c.), nosmērēts vai mehāniski bojāts cietais segums, tad bojājumi Būvdarbu veicējam jānovērš par saviem līdzekļiem ne vēlāk kā līdz būvdarbu pabeigšanai un Objekta pieņemšanai ekspluatācijā.
	7. Būvdarbu veicējs brīdina Pasūtītāju, ja būvdarbugaitāatklājušies apstākļi, kas var būt bīstami cilvēku veselībai vai dzīvībai.
	8. Būvdarbu veicējs nodrošina Pasūtītāja pārstāvja netraucētu piekļūšanu Objektam visā būvdarbugaitā.
	9. Būvdarbu veicējs nekavējoties ziņo Pasūtītājam par apstākļiem, kas atklājušies būvdarbu procesā un kas var radīt šķēršļus turpmākai to kvalitatīvai un savlaicīgai izpildei, un izvirza priekšlikumus situācijas atrisināšanai.
	10. Būvdarbu veicējs uzņemas pilnu atbildību par pieaicināto apakšuzņēmēju darbu un darbībām Līguma izpildē.
	11. Būvdarbu veicējs uz sava rēķina izlabo vai novērš visus būvdarbos konstatētos trūkumus/defektus.
	12. Būvdarbu veicējs apņemas pildīt arī citus no Līguma un Latvijas Republikas normatīvajiem aktiem izrietošos pienākumus.
	13. Būvdarbu veicējs ir tiesīgs saņemt Līgumā noteikto samaksu par kvalitatīvi, atbilstoši Līguma un būvniecību regulējošo normatīvu aktu prasībām noteiktajā termiņā izpildītiem būvdarbiem.
	14. Būvdarbu veicējs nav atbildīgs par Līguma izpildes kavējumiem, ja tie radušies Līgumā noteikto Pasūtītāja saistību neizpildes dēļ.

***5. Pasūtītāja pienākumi un tiesības***

5.1. Pasūtītājs apņemas savlaicīgi veikt Līgumāparedzētos maksājumus Līgumā noteiktajā kārtībā un termiņos.

* 1. Pasūtītājs paraksta Būvdarbu veicēja iesniegto aktu, pārbaudot izpildīto būvdarbu apjomus un kvalitāti.
	2. Pasūtītājs pieņem no Būvdarbu veicēja tikai pilnībā izpildītos būvdarbus, parakstot par to Būvdarbu veicēja sagatavoto pieņemšanas – nodošanas aktu.
1. ***Pušu atbildība un Līguma izbeigšana***
	1. Puses atbild viena otrai par zaudējumiem, kas radušies attiecīgās Puses darbības, bezdarbības vai neuzmanības dēļ. Līgumsoda samaksa un zaudējumu atlīdzināšana neatbrīvo Puses no Līguma saistību izpildes pienākuma.
	2. Pasūtītājam ir tiesības vienpusēji atkāpties no Līguma, nesedzot Būvdarbu veicējam zaudējumus un neapmaksājot neizpildītos būvdarbus, ja Būvdarbu veicējs neattaisnojošu iemeslu dēļ vairāk par 20 (divdesmit) dienām neveic būvdarbus Objektā un/vai nokavē Līguma izpildes termiņu.
	3. Pasūtītājam ir tiesības vienpusēji atkāpties no Līguma, nesedzot Būvdarbu veicējam zaudējumus, ja:
		1. būvdarbu gaitā Būvdarbu veicējs pielieto nekvalitatīvus un/vai neatbilstošus būvmateriālus, kas konstatēts ar būvuzrauga vai būvinspektora atzinumu;
		2. būvdarbu gaitā Būvdarbu veicējs neievēro Latvijas būvnormatīvu un citu normatīvo aktu prasības, un pēc Pasūtītāja rakstveida pretenzijas turpina to.
	4. Ja Pasūtītājs Līguma 5.2. vai 5.3.punktā minētajos gadījumos izmanto tiesības atkāpties no Līguma, tad viņš par to rakstiski paziņo Būvdarbu veicējam.
	5. 10 (desmit) darba dienu laikā pēc paziņojuma saņemšanas no Pasūtītāja par Līguma izbeigšanu Būvdarbu veicējs sastāda aktu par pienācīgi izpildītajiem būvdarbiem. Ja būvdarbi izpildīti atbilstoši Līgumanoteikumiem, tad Pasūtītājam jāparaksta šis akts un jāveic apmaksa par pienācīgi izpildītajiem būvdarbiem saskaņā ar Līgumu.
	6. Būvdarbu veicējam ir tiesības vienpusēji atkāpties no Līguma, ja:
		1. Pasūtītāja darbības vai bezdarbības rezultātā būvdarbu veikšana tiek aizkavēta ilgāk kā par 30 (trīsdesmit) dienām;
		2. Pasūtītājs kavē apmaksas termiņu ilgāk kā par 30 (trīsdesmit) dienām.
	7. Gadījumā, ja Būvdarbu veicēja vainas (darbības vai bezdarbības) dēļ tiek nokavēts Līgumā noteiktais būvdarbu pabeigšanas termiņš, tad Pasūtītājam ir tiesības piemērot līgumsodu 0,1% (1/10 procenta) apmērā no Līguma kopējās summas par katru nokavēto dienu, bet nevairāk kā 10% (desmit procentu) apmērā no Līgumcenas. Pasūtītājs ir tiesīgs ieturēt līgumsodu no Līguma ietvaros veicamiem maksājumiem.
	8. Jebkura maksājuma nokavējuma gadījumā, ja tas noticis Pasūtītāja vainas (darbības vai bezdarbības) dēļ, Būvdarbu veicējs ir tiesīgs piemērot Pasūtītājam līgumsodu 0,1% (1/10 procenta) apmērā no nokavētā maksājuma summas par katru nokavējuma dienu, bet ne vairāk kā 10% (desmit procentu) apmērā no Līgumcenas.
2. ***Nepārvarama vara***
	1. Puses nav atbildīgas par pilnīgu vai daļēju saistību neizpildi, ja tā saistīta ar tādiem apstākļiem kā plūdi, zemestrīce, karadarbība, jebkāda veida militārās operācijas, blokādes, valsts varas vai pārvaldes institūciju lēmumi vai faktiskā rīcība, vai citi neparedzēti apstākļi, kas ir ārpus Pušu kontroles.
	2. Pusei, kura ir cietusi no nepārvaramas varas apstākļiem, ir pienākums nekavējoties informēt otru Pusi. Ja kāds no uzskaitītajiem apstākļiem tieši ietekmē saistību izpildi, saistību izpildes termiņš tiek pagarināts par šo apstākļu darbības laiku, bet, ja šie apstākļi ilgst vairāk par 2 (diviem) mēnešiem, Pusēm ir tiesības atkāpties no Līguma.
3. ***Garantijas***
	1. Būvdarbu veicēja izpildīto būvdarbu garantijas laiks ir **5** (**pieci**) **gadi**, skaitot no Objekta pieņemšanas ekspluatācijā.
	2. Ja Pasūtītājs garantijas laikā konstatē bojājumus, par to tiek rakstiski paziņots Būvdarbu veicējam, norādot arī vietu un laiku, kad viņa pārstāvim jāierodas defektu akta sastādīšanai. Pasūtītāja noteiktais termiņš nedrīkst būt mazāks par 3 (trim) darba dienām, bet Puses var vienoties par citu termiņu defektu akta sastādīšanai. Iepriekšminētais 3 (triju) darba dienu termiņš neattiecas uz avārijām vai citiem ārkārtas gadījumiem, kad Būvdarbu veicējam jāierodas nekavējoties. Defektu akta sastādīšanai Puses ir tiesīgas pieaicināt neatkarīgus ekspertus, kuru atzinums ir saistošs Pusēm. Izdevumus par eksperta sniegtajiem pakalpojumiem apmaksā vainīgā Puse.
	3. Ja Būvdarbu veicējs neierodas defektu akta sastādīšanai noteiktajā termiņā, Pasūtītājs ir tiesīgs sastādīt aktu vienpusēji, un tas ir saistošs arī Būvdarbu veicējam. Par akta sastādīšanu tiek paziņots Būvdarbu veicējam, nosūtot tam vienu akta eksemplāru.
	4. Būvdarbu veicējs apņemas ar saviem spēkiem un par saviem līdzekļiem nekavējoties uzsākt Defektu aktā konstatēto defektu/trūkumu novēršanu un pabeigt to ar Pasūtītāju saskaņotajā termiņā. Defektu un trūkumu novēršanas termiņš tiek noteikts, Pusēm vienojoties, bet, ja vienošanos panākt neizdodas, Pasūtītājs ir tiesīgs veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu Pusēm ir saistošs. Izdevumus par eksperta sniegtajiem pakalpojumiem apmaksā Puse, kuras viedoklis par defektu/trūkumu novēršanas periodu bijis kļūdains.
	5. Gadījumā, ja Būvdarbu veicējs garantijas laikā atsakās novērst konstatētos defektus, vai nenovērš tos noteiktajā termiņā, Pasūtītājs ir tiesīgs par defektu/trūkumu novēršanu vienoties ar citu būvdarbu veicēju, par to rakstiski paziņojot Būvdarbu veicējam vismaz 3 (trīs) darba dienas pirms būvdarbu uzsākšanas.
	6. Ja defektu/trūkumu novēršanas darbus veic cits būvdarbu veicējs, tad pēc būvdarbu pabeigšanas Pasūtītājs nosūta Būvdarbu veicējam pretenziju par izdevumu atlīdzināšanu, tai pievienojot defektu novēršanas aktu, kurā ir norādīts veikto darbu apraksts un izdevumi. Būvdarbu veicējam 5 (piecu) darba dienu laikā pēc pretenzijas saņemšanas jāatlīdzina Pasūtītājam ar defektu/trūkumu novēršanu saistītie izdevumi.
4. ***Nobeiguma noteikumi***
	1. Jebkurš strīds vai nesaskaņas, kas izriet no Līguma, tiek risināts sarunu ceļā. Strīdi, ko nevar atrisināt, Pusēm vienojoties 10 (desmit) darba dienu laikā, tiek nodoti tiesā Latvijas Republikas normatīvajos aktos noteiktajā kārtībā.
	2. Līguma neatņemamas sastāvdaļas ir Līgumā minētie pielikumi, kā arī jebkurš cits dokuments, kas ir noformēts kā Līguma pielikums un kuru ir parakstījušas Puses.
	3. Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
	4. Līgums ir sastādīts latviešu valodā uz 5 (piecām) lapām 2 (divos) eksemplāros, pa vienam eksemplāram katrai Pusei. Abiem Līguma eksemplāriem ir vienāds juridisks spēks.
	5. Līguma noslēgšanas brīdī Līgumam ir 4 (četri) pielikumi:
		1. Līguma pielikums Nr.1 „Būvdarbu apjomu saraksts” – uz vienas lapas;
		2. Līguma pielikums Nr.2 „Būvdarbu veicēja finanšu piedāvājums iepirkumā” – uz vienas lapas;
		3. Līguma pielikums Nr.3 „Tāme” – uz 2 (divām) lapām;
		4. Līguma pielikums Nr.4 „Būvdarbu veikšanas grafiks” – uz vienas lapas.

***10. Pušu rekvizīti un paraksti***

|  |  |
| --- | --- |
| PASŪTĪTĀJS | BŪVDARBU VEICĒJS |
| **Rēzeknes novada pašvaldība**  | **SIA „Green Būve”** |
|  |  |
|  |  |